ණ☛ তবে ৩২ বছরের যুবরাজ মোহাম্মদের হাতে পড়ে সৌদি আরব যে মডারেটর মুসলমানের দেশে রুপান্তরিত হতে চলেছে এটা তারই পোষোকতা করে বৈকি! তদুপরি যুবরাজ মোহাম্মদ সৌদি নারীদের স্বাধীনতার প্রতি নজর দিয়েছেন। এদিক থেকে নারী রোবট সোফিয়ার সৌদি নাগরিকত্ব পাবার অন্ততঃ একটা যৌক্তিক কারণ খুঁজে পাওয়া যায়। কারণ রোবট সোফিয়া একজন নারী। শুধু তাই নয় আমেরিকার প্রেসিডেন্ট ডোনাল্ড ট্রাম্প জেরুজালেমকে ইসরাইলের রাজধানী ঘোষনা করেছেন। আরব বিশ্বের অনেক মহারথি বলেছেন জেরুজালেমকে ইসরাইলের রাজধানী করা হলে আরব বিশ্বে আগুন জ্বলবে। মনে হয়না কোথাও আগুন জ্বলবে। কারণ ডোনাল্ড ট্রাম্পের সাথে সৌদি যুবরাজ মোহাম্মদের গলায় গলায় মিল। আঙ্গুলের মাথায় ঘি মাখা থাকলে যেমন তুড়ি বাজনা তেমনি সৌদিআরব কান মুখ না নাড়লে কিছুই হবেনা। যুবরাজ মোহাম্মদের সায় নিয়েই সব হয়েছে ভাববার অনেক কারণ আছে। তো রোবট সোফিয়া বাংলাদেশের তথ্যপ্রযুক্তি মেলায় এসেছে সেকি নারী বলে? কারণ বাংলাদেশের মাননীয় প্রধানমন্ত্রী মাননীয় স্পিকার মাননীয় বিরোধী দলীয় নেতা এবং বিএনপির প্রধান নারী বলে? আমার কিন্তু তা মনে হয়না। কেন মনে হয়না? তার একটা কৈফিয়ত তো আমাকে দিতে হবে। রোবট সোফিয়া রোবটিজমের মিরাক্যাল এমনতো নয়। বিশ্বে হাজার হাজার রোবোট ইতিমধ্যেই কলকারখানাতে কাজ করছে। বাড়িতে পরিচ্ছন্নতার কাজ করছে। রোবট সফিয়ার তথ্যপ্রযুক্তি মেলায় ঘটাকরে আসার কারণ সোফিয়া কথা বলে প্রশ্নের উওর দেয়। আমরা জানি এবং মানি একটি ছবি হাজার লেখার সমান। যা জানিনা তাহল রোবটের মুখ দিয়ে একটি কথা হাজার কথার সমান। একটি প্রশ্নের উওর হাজার প্রশ্নোওরের সমান। এবারে তথ্যপ্রযুক্তি মেলায় রোবট সোফিয়া এসে একটি বিষয় জানান দিল আগামী নির্বাচনে রাস্তা ঘাটে ব্যানার পোষ্টর ফেষ্টুন যেমন থাকবে তেমনি রোবট সোফিয়ারাও থাকবে প্রচার প্রচারনা জন্য।